**Stjórnarfundur TFÍ. 19. mars 2015.**

Fundur haldinn í tollminjasafninu Tollhúsinu Tryggvagötu og hófst kl. 11:30.

Mættir: Ársæll Ársælsson, Baldur Búi Höskuldsson, Ólafur Ingibersson, Jón Gísli Ragnarsson og Ólafur Bragason. Farverandi; Pétur Örn Helgason

1. *Afmælishátíð TFÍ, fréttir af fyrsta fundi.*

Rætt var um að afmælisnefnd er búin að kynna sér verð og sali til að leigja og að fyrirkomulag á aðgangi verði með þeim hætti að félagsmenn greiði en frítt verði fyrir maka.

1. *Mál félagsmanns.*

Rætt var um málefni félagsmanns er varðar tilfærslu í starfi og það hvort félagið geti haft aðkomu að því.

1. *Hundastarf á Seyðisfirði.*

Rætt var um þá ákvörðun embættisins að leggja niður hundastarf á Seyðisfirði og fyrirspurn frá félagsmanni um það hvort félagið ætlaði að gera eitthvað í því máli.

1. *Kjaramál.*

Rætt var um að þrjú stærstu félögin innan BSRB, (SFR, LL og SLFI) hefðu komið sér saman um að mynda viðræður við ríkið. Ekki var haft samband við TFÍ í fyrstu en í kjölfar samtals formanns LL við formann TFÍ var okkur síðan boðið að vera með í þessu samstarfi.

1. *Staða TFÍ, sameining við önnur félög.*

Rætt var um að opna á umræðu innan félagsins um þann möguleika að sameina TFÍ við önnur félög, t.a.m. SFR, LL, LSS eða FÍ. Í kjölfarið var þeirri spurningu varpað upp að kanna áhuga félagsmanna á sameiningu við önnur félög.

1. *Önnur mál.*

Rætt var um að opna á breytingar í stofnanasamningi, t.d. tollsérfræðingur m/lögfræðimenntun og m/viðskiptamenntun.

Rætt var um strúktúr tollgæslunnar og þörfina á að endurskoða hann. Einnig var rætt um að við þyrftum að vera beittari sem heild.

Rætt var um málefni tveggja tollvarða. Annar hefur hefur óskað eftir því að hætta á vöktum og fara í skrifstofustarf en hinn hefur sagt upp störfum.

Rætt var um að teikna vinnutengda „*sketsa*“ og setja á heimasíðuna okkar.

Rætt var um fyrirspurn v/fatapeninga.

Í lokin var rætt um að það þyrfti að vera hægt, án vandræða, að færa tollverði til í starfi sem eru annað hvort að ljúka starfsferlinum og eiga erfitt með að vinna á vettvangi eða þurfa tilfærslu vegna sjúkleika.

Fleira ekki gert og fundi slitið kl. 14:40.